Esboniwch sut mae cyfleoedd a heriau yng nghymuned yr ysgol yn dylanwadu ar yr addysgu, dysgu ac agweddau eraill ar yr ysgol.
Yn y sylwebaeth yma, byddaf yn esbonio'r cyfleoedd a heriau sydd yng nghymunedau ysgolion gan drafod yr ysgol pontio, a thystiolaeth gefnogol sydd yn dylanwadu ar addysgu, dysgu a lles disgyblion. Mae’r ysgol pontio yn ysgol arloesi sydd yn gweithio gyda’r Llywodraeth Cymru I fynd ymlaen gyda’r datblygiadau o’r cwricwlwm (Estyn, 2018). Yn ôl yr adroddiad Estyn (2018) ar yr ysgol pontio mae yna 7% o ddisgyblion sydd yn gymwys am brydau fwyd ysgol am ddim sydd yn isel iawn yn cymharu â’r canran cenedlaethol o 18%. Dydy hyn ddim yn her i’r ysgol. O gael profiad yn yr ysgol pontio, cefais wybod bod yr ysgol yn ymweld ag yn gwneud llawer gydag elusennau yn enwedig elusennau ‘Birchgrove foodbank’ ac ‘Eglwys cartref i’r digartref’. Mae hyn yn creu perthynas gyda’r ysgol a’r gymuned leol gan fod e’n codi ymwybyddiaeth o’r problemau yn y gymuned a sut gallen ni helpu. Yn ychwanegol, mae’r ysgol wedi adnabod 22% o ddisgyblion yn cael anghenion dysgu ychwanegol sydd yn debyg i’r canran cenedlaethol o 21%. (Estyn, 2018). Mae’r ysgol gyda chynllun mewn lle i roi cymorth i rieni gyda disgyblion gydag anghenion dysgu ychwanegol gan wneud yn siŵr bod addysg y plentyn i safon dda. Yn ystod diwrnodau pontio, cefais wybod bod yr ysgol ar ddechrau pob blwyddyn yn gwneud asesiadau am ADY, y proses ydy asesiad, rhaglen, targedau, monitro, adolygu, asesiad. Er mwyn cefnogi rhieni a theuluoedd mae rhaglen sydd yn cael ei arwain gan y Llywodraeth Cymru o’r enw Cymorth cynnar sydd yn gwella gwasanaethau ar gyfer teuluoedd plant anabl gan wella ansawdd y ddarpariaeth (Cefnogi Cynnar, 2012, dyfynnwyd yn Ryder, 2013, t. 52-53). Wrth gael y cymorth yma gan yr ysgol a’r Llywodraeth, bydd yn gwella'r addysgu, dysgu a chymuned yr ysgol gan wella lles y disgyblion.
‘Social justice is about distributing resources fairly and treating all students equitably so that they feel safe and secure—physically and psychologically’ (Álvarez, 2019). Mae cyfiawnder cyfartal yn digwydd yn ysgolion heddiw oherwydd lleoliad sydd wedi’i ariannu’n wael sydd yn arwain at ddiffyg technoleg ac adnoddau er enghraifft llyfrau, phensiliau ac ymweld ag ardaloedd ar gyfer dysgu. Yn ôl y Llywodraeth Cymru (2022) rhwng y blynyddoedd 2018 a 2020 roedd yna awgrym fod 31% o blant yng Nghymru yn byw yn tlodi incwm cymharol, mae hyn yn 190,000 o blant dibynnol o dan yr oedran 19. Gall hwn fod yn her i’r ysgol pontio ond wrth ymweld â’r ysgol a gweld cymuned ac amgylchedd yr ysgol a dosbarthiadau, mae’n hawdd gweld bod yna ecwiti i bob disgybl. Mae hawliau cyfartal a’r hawl i bob plentyn i gael llais yn hollbwysig i’r ysgol pontio. Yn yr ysgol, mae hawliau plant o dan bob gris, ar arddangosfeydd, ar y byrddau, yn cael ei chyfeirio at yn wasanaethau ac Wrth arsylwi gwers roedd yr athrawes yn cyfeirio nôl i’r hawliau. Un enghraifft o’r hawliau gan y Comisiynydd Plant Cymru (2023) ydy ‘Mae gennych yr hawl i fywyd ac i dyfu i fod yn iach’. Bydd cael eu hatgoffa o’r hawliau hyn pob dydd yn gwella lles plant gan eu bod yn gwybod bod ganddynt yr hawl i wneud hyn. 
‘Our interactions are our teaching’. ‘The most powerful learning happens when we let the children lead the interactions and the adults guide them’. (Patonwas, 2017). Ein rhyngweithiad rhyngom ni a’r plant yn hollbwysig ar gyfer dysgu yn yr ysgol. Mae’r rhyngweithiad yn galluogi i ni wybod mwy am beth mae’r plant yn hoffi/ddim yn hoffi a sut gallen ni cynllunio gwersi ar gyfer anghenion y disgyblion, bydd hyn wedyn yn cynyddu lles y plentyn o gael y rhyngweithiad yma gyda’r athro/awes. Mae’r pwynt yma o ryngweithiad yn gysylltiedig â damcaniaeth Maslow o’r hierarchaeth o anghenion. Mae gwefan Simply Psychology (2022) a gwaith Maslow yn dadlau bod pum haen o anghenion bodau dynol, yn dechrau gydag anghenion sylfaenol – ffisiolegol a diogelwch, yna mae anghenion seicolegol – ymberthyniad a chariad a bri, ac yn olaf, anghenion hunan-cyflawniad. Yr haen sydd yn sefyll mas i fi ydy’r haen seicolegol gydag anghenion o ymberthyn a chariad er enghraifft cyfeillgarwch, teulu, perthnasoedd ac ymdeimlad o gysylltiad (Simply Psychology, 2022) oherwydd dyma’r haen ble mae’r plentyn yn creu perthnasoedd newydd gyda ffrindiau, athrawon, cymuned yr ysgol a theulu. Wrth iddyn nhw greu'r perthnasoedd yma trwy ryngweithiadau a chyfathrebu gydag eraill, bydd y plentyn yn gallu symud i’r haen nesaf o’r triongl sef anghenion bri.
Yn ôl yr adroddiad Estyn (2018) yn yr ysgol pontio mae yna 10% o ddisgyblion sydd yn dod o gartrefi Cymraeg sydd yn gallu fod yn her i rai disgyblion pan mae angen siarad Cymraeg yn y dosbarth ac ar yr iard. Cynllun y Llywodraeth Cymru yw cael 1 miliwn o siaradwyr Cymraeg erbyn 2050, un thema o’r cynllun yw cynyddu'r nifer o siaradwyr Cymraeg yn deuluoedd, blynyddoedd cynnar, addysg statudol, y gweithlu addysg, adnoddau a chymwysterau (Llywodraeth Cymru, 2017). Mae’r ysgol pontio a phob ysgol Cymraeg yng Nghymru yn defnyddio Fframwaith Siarter Iaith sydd yn brosiect er mwyn cefnogi a datblygu'r arfer o siarad yr iach Gymraeg, yn ychwanegol mae Cymraeg Campus wedi cael ei gweithredu ym mhob ysgol gynradd Saesneg (Llywodraeth Cymru, 2019). Y camau nesaf yn y fframwaith yw bod pob ysgol yn mynd i weithio i sicrhau fod disgyblion yn cyflawni'r amcanion o fod yn hyderus yn defnyddio'r iaith Gymraeg, yn meithrin ymddygiad positif tuag at yr iaith ac yn cynyddu'r arfer o’r iaith Gymraeg yn yr ysgol a thu fas yr ysgol (Llywodraeth Cymru, 2019). Mae’r fframwaith Siarter Iaith yn dda oherwydd mae’n magu hyder a chefnogi'r disgyblion. I gefnogi'r pwynt hwn, mae’r ysgol pontio yn cynnal gwersi Cymraeg I rieni er mwyn dysgu sgil newydd a chefnogi plant nhw gyda gwaith ysgol. Mae hwn yn syniad gwych oherwydd mae’r ysgol yn creu perthynas gyda’r rhieni/gofalwyr ac yn rhoi siawns i’r rhieni cymryd diddordeb a bod yn rhan o waith addysgol y plentyn. Yn ychwanegol, bydd hyn wedyn yn cynyddu lles y plentyn ac yn cefnogi’r plentyn gyda dysgu ac addysgu yn yr ysgol.
Mae dysgu yn yr awyr agored yn hollbwysig dyddiau yma gan fod e’n magu hunan-fri sydd yn gysylltiedig â Hierarchaeth o Anghenion Maslow sef yr haen seicolegol o fri (Simply Psychology, 2022), yn magu hunanhyder, magu llwyddiant ac yn hybu dealltwriaeth y plentyn o’r byd naturiol (Rees a Gealy, 2013, t. 14). Yn ystod pontio, welais fod ysgol goedwig ble mae’r plant yn mynd i ddysgu yn y goedwig neu amgylchedd naturiol er mwyn cefnogi'r datblygiad perthynas gydol oes rhwng y dysgwyr a’r byd naturiol (Forest School Association, dim dyddiad). Un dyfyniad ar wefan Forest School Association (dim dyddiad) gan David oedran 14 yn dweud ‘I don’t have ADHD when I am out in the woods’. Dengys hyn fod ysgolion goedwig yn rhoi cyfleoedd i blant yng nghymuned yr ysgol ac yn dylanwadu ar addysg a dysgu yn yr ysgolion. Noda Rees a Gealy (2013, t. 15) am ei ymweliad gyda Reggio Emilia bod yn gweld yr ‘amgylchedd fel trydydd athro – yr amgylchedd allanol, sef y tir o amgylch y lleoliad, a’r amgylchedd ehangach sef y dref’, gan weld dogfennaeth y plant am syniadau’r plant am yr amgylchedd. Mae’r ysgol goedwig yn cael dylanwad arwyddocaol ar ddysgu yng nghymunedau'r ysgolion ac yn cwrdd â llawer o ofynion cwricwlaidd (Rees a Gealy, 2013, t. 14). Er enghraifft y dyniaethau gan fod e’n ‘gynnau ymdeimlad o ryfeddod, tanio dychymyg ac ysbrydoli dysgwyr i dyfu mewn gwybodaeth, dealltwriaeth a doethineb (Hwb, 2020), maes dysgu iechyd a lles – ‘Elfennau sylfaenol y Maes hwn yw iechyd a datblygiad y corff, iechyd meddwl, a lles emosiynol a chymdeithasol’ (Hwb, 2020). I ychwanegu a hyn, mae’r ysgolion goedwig yn fuddiol oherwydd mae’n cwrdd â rhai o nodweddion o’r pedwar diben – unigolion iach a hyderus a chyfranwyr mentrus a greadigol (Llywodraeth Gymru, 2015). 
Y pwynt olaf ydy cyfleoedd ymarferol yn yr ysgol. Mae gan yr ysgol pontio llawer o gyfleoedd addysgol yn cymharu ag ysgolion arall yn ardaloedd difreintiedig. Mae’r ysgol pontio yn rhoi'r cyfle i blant i gael wythnos iechyd a lles ac yna diwrnod sgiliau ble mae gan y disgyblion cyfle i drio sgil/chwaraeon newydd. Bydd y cyfle yma yn galluogi i’r disgyblion dysgu sgil Newydd ac ymuno a chlwb yn y gymuned leol os yna diddordeb ganddyn nhw. Mae’r sefydliad yr Urdd yn gwneud llawer yn ysgolion Gymraeg er enghraifft fel clybiau a chystadlaethau chwaraeon (Urdd, dim dyddiad). Eto, mae hyn yn gwella lles y disgyblion gan ei fod yn teimlo fel cymuned agos ac yn siawns i greu ffrindiau Newydd. Yn ogystal, bydd hyn yn cael dylanwad ar wersi ymarfer corff oherwydd bydd y disgyblion yn teimlo fel unigolion iach a hyderus (Llywodraeth Cymru, 2015). Mae’r ysgol yn cynnal ymweliadau i wahanol ardaloedd a hefyd ymwelwyr i’r ysgol. Gall hwn fod yn her i rai ysgolion os yw’r ysgol yn ardal ddifreintiedig oherwydd gyda’r gost o fyw, mae prisoedd yn mynd i fyny a bydd yn anoddach i rieni talu am dripiau ysgol. O ymchwil, mae gan y Llywodraeth Cymru (2022) gyda chynllun i fuddsoddi £25m mewn i ysgolion bro i fynd i’r afael ag effaith tlodi i sicrhau bod pob plentyn yn cael y dechrau gorau mewn bywyd dim ots beth yw ei gefndir.
I gloi y sylwebaeth, yn ôl Urie Bronfenbrenner (1917-, dyfynnwyd yn Siencyn, 2008, t. 129-30) a’i fodel ecolegol o ddatblygiad dynol, mae yna systemau sydd yn gorfodi golwg ehangach ar ddysgu a datblygiad plant. Y systemau ydy’r micro-system sef y cylch sydd yn cynnwys y teulu, y cartref, yr ysgol, y dosbarth a grŵp crefyddol, y meso-system sef y berthynas rhwng y teulu a’r ysgol, rhwng y cartref a’r gymuned, yr ecosystem sef yr amgylchedd allanol a’r macrosystem sef y cylch o normau cymdeithasol a diwylliannol. (Bronfenbrenner,1917-, dyfynnwyd yn Siencyn, 2008, t. 129-30). Dengys hyn fod yr ysgol yn ffitio yn y systemau micro a meso. Mae’n hanfodol iawn bod ysgolion yn gweithio’n agos gyda’r gymuned ysgol a’r gymuned leol er mwyn rhoi'r addysg gorau i’r disgyblion beth bynnag yw lleoliad, cefndir y disgyblion trwy weithio a chysylltu â rhieni a chael nhw i gymryd rhan yn addysg y plant a hefyd cefnogi'r dysgwyr. Wrth ddarllen adroddiadau Estyn am wahanol ysgolion, mae rhai canrannau yn eithaf uchel yn cymharu â’r canran cenedlaethol fel y nifer o siaradwyr Cymraeg, plant gyda ADY (Anghenion Dysgu Ychwanegol) a phlant sydd yn cael prydau bwyd am ddim ond ar y llaw arall, mae yna lawer o gefnogaeth ar gael gan y Llywodraeth Cymru a Sefydliadau Addysgol arall. Mae’r sylwebaeth yma wedi dangos i ni fod yna cyfleoedd a heriau fel lleoliad yr ysgol, cefndir y disgyblion, a’r cyfleoedd sydd o gwmpas ym mhob cymuned ysgol ac yna yn cael dylanwad ar y dysgu ac addysgu. Ar gyfer athrawon y dyfodol fel fi bydd angen bod yn ymwybodol o’r heriau yma ond i fod yn ddiolchgar o’r cyfleoedd sydd ar gael bydd rhaid bod yn proffesiynol tra gwneud yn siwr bod y disgyblion yn mwynhau dysgu. Yn ôl y Safonau Proffesiynol ar gyfer Addysgu ac Arweinyddiaeth y targedau rydw i eisiau cyflawni ydy gwneud i’r dysgwyr arwain dysgu ei hun trwy gynllunio a chyflwyno gwybodaeth benodol am y thema er mwyn i’r plant datblygu ei sgiliau o annibyniaeth (Addysgeg), gweithio gyda chydweithwyr yn yr ysgol er mwyn gwella a datblygu dysgu y disgyblion (Cydweithredu), a chymryd cyfrifoldeb personol trwy arddangos agweddau ac ymddygiadau proffesiynol. Mae’r safonau Proffesiynol yn disgrifio y sgiliau, gwybodaeth, ac ymddygiadau sy’n nodweddu ymarfer rhagorol ac yn cefnogi twf proffesiynol (Hwb, 2020).

